pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ร่วมโครงการอบรมเชิงปฏิบัติการ "Training of Trainers on Strategic Foresight and Scenario Planning" จัดโดยสถาบันเพิ่มฯ และ APO
วันจันทร์ที่ 12 พฤศจิกายน 2561
ปลัดกระทรวงอุตสาหกรรม ร่วมโครงการอบรมเชิงปฏิบัติการ "Training of Trainers on Strategic Foresight and Scenario Planning" จัดโดยสถาบันเพิ่มฯ และ APO
ปลัดกระทรวงอุตสาหกรรม ร่วมโครงการอบรมเชิงปฏิบัติการ "Training of Trainers on Strategic Foresight and Scenario Planning" จัดโดยสถาบันเพิ่มฯ และ APO
นายพสุ โลหารชุน ปลัดกระทรวงอุตสาหกรรม เข้าร่วมโครงการอบรมเชิงปฏิบัติการ "Training of Trainers on Strategic Foresight and Scenario Planning" จัดขึ้นโดยสถาบันเพิ่มผลผลิตแห่งชาติ และองค์การเพิ่มผลผลิตแห่งเอเชีย (Asian Productivity Organization) หรือ APO โดยได้รับการสนับสนุนจากกระทรวงอุตสาหกรรม ซึ่งเป็นส่วนหนึ่งของกิจกรรมภายใต้ความร่วมมือในการเพิ่มผลผลิตในระดับนานาชาติ ระหว่างวันที่ 12-16 พฤศจิกายน 2561 ณ โรงแรม อมารี วอเตอร์เกท กรุงเทพฯ
ในโอกาสนี้ นายสันติ กนกธนาพร เลขาธิการองค์การเพิ่มผลผลิตแห่งเอเชีย ซึ่งเคยดํารงตําแหน่งผู้อํานวยการสถาบันเพิ่มผลผลิตแห่งชาติ ได้กล่าวเปิดงานโดยเน้นย้ําถึงความสําคัญของโครงการอบรมเชิงปฏิบัติการว่า “ผู้เข้าร่วมจะเข้าใจและรู้จักกระบวนการของ Scenario Planning โดยจะมีความแตกต่างกันไปในวิธีการ ตามบริบทของแต่ละประเทศ เวิร์คช็อปนี้เป็นความก้าวหน้าครั้งยิ่งใหญ่ที่จะนําไปสู่การเพิ่มทักษะในเรื่อง Strategic Foresight และช่วยให้รัฐบาลของประเทศต่างๆ เตรียมพร้อมรับมือกับอนาคตได้อย่างมีประสิทธิภาพ”
ด้าน นายพานิช เหล่าศิริรัตน์ ผู้อํานวยการสถาบันเพิ่มผลผลิตแห่งชาติ กล่าวรายงานถึงโครงการดังกล่าวว่า “โครงการอบรมเชิงปฏิบัติการดังกล่าว เป็นส่วนหนึ่งของการผลักดันให้องค์กรต่างๆ ในประเทศไทย เห็นถึงประโยชน์ของกระบวนการ Strategic Foresight เพื่อช่วยยกระดับผลิตภาพของประเทศไทยได้ต่อไปในอนาคต”
สําหรับโครงการดังกล่าวมีวัตถุประสงค์เพื่อเพิ่มทักษะและความรู้ในด้าน Strategic Foresight ให้ผู้เข้าร่วมโครงการ รวมทั้งยังมุ่งเน้นให้บุคลากรขององค์กรภาครัฐสามารถพัฒนาความสามารถในการมองอนาคต และยังเป็นการเพิ่มทักษะการฝึกอบรม การวิจัยให้แก่ผู้เข้าร่วมโครงการ เพื่อให้สามารถนําความรู้ที่ได้รับไปต่อยอดให้แก่องค์กรของตนเองได้อย่างถูกต้อง
ทั้งนี้ โครงการอบรมเชิงปฏิบัติการ "Training of Trainers on Strategic Foresight and Scenario Planning" ได้รับเกียรติจาก Mr. Jonathan Star วิทยากรผู้เชี่ยวชาญ จากบริษัท Scenario Insight ประเทศสหรัฐอเมริกา ซึ่งเป็นผู้มีความโดดเด่นในการออกแบบหลักสูตรการฝึกอบรมและเวิร์คช็อปด้าน Scenario Planning หนึ่งในเครื่องมือสําคัญเพื่อใช้มองเหตุการณ์ในอนาคต และยังคร่ําหวอดในแวดวง Strategic Foresight มามากกว่า 25 ปี
#StrategicForesight #ScenarioPlanning #APO #AsianProductivityOrganization #Future #ScenarioFrameworks #FTPI #ThailandProductivityInstitute #Productivity #MOI #MinistryofIndustry #NPOs #Futurist
รัฐบาลไทย-ข่าวทำเนียบรัฐบาล-ยธ.ลงพื้นที่จังหวัดสมุทรสงคราม มุ่งอำนวยความยุติธรรม ลดความเหลื่อมล้ำในพื้นที่
วันอังคารที่ 6 มีนาคม 2561
ยธ.ลงพื้นที่จังหวัดสมุทรสงคราม มุ่งอํานวยความยุติธรรม ลดความเหลื่อมล้ําในพื้นที่
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๕ ประจําปีงบประมาณ พ.ศ. ๒๕๖๑
ในวันจันทร์ที่ ๕ มีนาคม ๒๕๖๑ เวลา ๑๖.๐๐ น. ณ หอประชุมพิพัฒน์มงคล องค์การบริหารส่วนจังหวัดสมุทรสงคราม พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ ๕ ประจําปีงบประมาณ พ.ศ. ๒๕๖๑ โดยมี นายคันฉัตร ตันเสถียร ผู้ว่าราชการจังหวัดสมุทรสงคราม กล่าวรายงาน
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม ได้กล่าวถึงนโยบายและการดําเนินงานของกระทรวงยุติธรรมเกี่ยวกับประเด็น "ยุติธรรมสู่หมู่บ้าน นําบริการรัฐสู่ประชาชน" พร้อมทั้งมอบเงินค่าตอบแทนผู้เสียหายในคดีอาญา จํานวน ๓ ราย เป็นจํานวนเงิน ๑๔๙,๕๑๐ บาท ( หนึ่งแสนสี่หมื่นเก้าพันห้าร้อยสิบบาทถ้วน)
รองนายกรัฐมนตรีและรัฐมนตรีว่าการกระทรวงยุติธรรม กล่าวว่า กระทรวงยุติธรรมมีนโยบายมุ่งมั่นช่วยเหลือประชาชนอย่างเต็มความสามารถ เพื่อลดความเหลื่อมล้ําและสร้างความเป็นธรรมให้เกิดกับประชาชนทุกคนในสังคมตามนโยบายของรัฐบาล โดยเฉพาะการส่งเสริมให้ประชาชนสามารถเข้าถึงกระบวนการยุติธรรมได้ง่ายขึ้น เพื่อสร้างความเป็นธรรมและความสงบสุขให้เกิดขึ้นแก่ประชาชนในทุกระดับ ทุกพื้นที่ ด้วยการทํางานร่วมกันระหว่างหน่วยงานในกระบวนการยุติธรรมกับยุติธรรมชุมชน ทั้งการให้บริการของหน่วยงานในสังกัดกระทรวงยุติธรรมและการช่วยเหลือประชาชนให้เข้าถึงความเป็นธรรม อาทิ งานกองทุนยุติธรรมในการช่วยเหลือประชาชนในการดําเนินคดี การขอปล่อยตัวชั่วคราวผู้ต้องหาหรือจําเลย เป็นต้น
ทั้งนี้ ที่ผ่านมา กระทรวงยุติธรรม ได้ให้ความสําคัญกับการดําเนินงานของศูนย์ยุติธรรมชุมชน ซึ่งในจังหวัดสมุทรสงครามมีศูนย์ยุติธรรมชุมชน จํานวน ๔๐ ศูนย์ โดยสามารถดําเนินการไกล่เกลี่ยข้อพิพาทให้กับประชาชนได้มากกว่า ๘๐ เปอร์เซนต์ รวมทั้งการพัฒนาเครือข่ายยุติธรรมชุมชนให้มีศักยภาพในการรวมตัวกันป้องกันและแก้ไขปัญหาอาชญากรรม และการช่วยเหลือประชาช นด้านกฎหมาย โดยให้สํานักงานยุติธรรมจังหวัดเป็นหน่วยงานสนับสนุนและบูรณาการการทํางานร่วมกับจังหวัด ศูนย์ดํารงธรรม หรือหน่วยงานที่เกี่ยวข้องในแต่ละพื้นที่ ควบคู่ไปกับการสร้างการรับรู้ ความเข้าใจเกี่ยวกับกฎหมายและกระบวนการยุติธรรม อันจะนําไปสู่การลดจํานวนผู้กระทําความผิดโดยไม่รู้กฎหมายได้อีกด้วย
รัฐบาลไทย-ข่าวทำเนียบรัฐบาล-‘ศุลกากร’ เปิดประมูลรถของกลาง 300 คัน ยันสามารถออกแบบ 32 และจดทะเบียนได้อย่างถูกต้อง
วันพฤหัสบดีที่ 6 กรกฎาคม 2560
‘ศุลกากร’ เปิดประมูลรถของกลาง 300 คัน ยันสามารถออกแบบ 32 และจดทะเบียนได้อย่างถูกต้อง
กรมศุลกากรจัดขายทอดตลาดรถยนต์และรถจักรยานยนต์ของกลางด้วยวาจา จํานวน 300 คัน คาดว่าจะสามารถนํารายได้เข้ารัฐไม่ต่ํากว่า 500 ล้านบาท
วันนี้ (วันพฤหัสบดีที่ 6 กรกฎาคม 2560) เวลา 08.30 น. กรมศุลกากรจัดขายทอดตลาดรถยนต์และรถจักรยานยนต์ของกลางด้วยวาจา จํานวน 300 คัน โดยมีนายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร เป็นประธานในพิธี คาดว่าจะสามารถนํารายได้เข้ารัฐไม่ต่ํากว่า 500 ล้านบาท พร้อมยืนยันรถยนต์และรถจักรยานยนต์ที่ประมูลได้ สามารถออกแบบที่ 32 และนําไปจดทะเบียนได้ เมื่อมีการปรับปรุงสภาพตามที่กรมการขนส่งทางบกกําหนด
นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร เปิดเผยว่า กรมศุลกากรได้มอบหมายให้บริษัท สหการประมูล จํากัด (มหาชน) เป็นผู้ดําเนินการขายทอดตลาดรถยนต์และรถจักรยานยนต์ของกลางตามสภาพที่เป็นอยู่ ด้วยวิธีการประมูลด้วยวาจา และเปิดให้ผู้ที่สนใจเข้าชมสภาพภายนอกรถยนต์ของกลางตั้งแต่วันที่ 4 - 5 กรกฎาคม 2560 ในส่วนของรถยนต์และรถจักรยานยนต์ทุกคันที่นํามาขายทอดตลาดในครั้งนี้ เป็นรถของกลางที่กระทําผิดตามกฎหมายศุลกากรหรือกฎหมายที่เกี่ยวข้องกับการนําเข้า – ส่งออก ได้แก่ รถยนต์ลักลอบหนีศุลกากร รถยนต์หลีกเลี่ยงภาษีอากรหรือข้อกํากัด รถยนต์ที่รับซื้อไว้โดยผิดกฎหมายศุลกากร รวมถึงรถยนต์ที่ใช้ในการกระทําความผิดซึ่งคดีความสิ้นสุดและตกเป็นของแผ่นดินแล้ว กรมศุลกากรซึ่งมีหน้าที่เก็บรักษาและจําหน่ายรถยนต์ของกลาง ได้จัดการขายทอดตลาดด้วยวิธีการประมูลด้วยวาจา เพื่อนําเงินส่งเข้าเป็นรายได้ของรัฐอย่างโปร่งใส และเป็นธรรม ตามที่กระทรวงการคลังได้กําหนดหลักเกณฑ์ วิธีการ และเงื่อนไขการจําหน่ายรถยนต์ของกลาง ประกอบระเบียบปฏิบัติเกี่ยวกับการขายของกลาง รวมถึงกําหนดกระบวนการดําเนินงานประมูลขายทอดตลาดไว้อย่างรัดกุม อย่างไรก็ตาม ตามหลักเกณฑ์การขายทอดตลาดรถยนต์และรถจักรยานยนต์ของกลาง ผู้ชนะการประมูลจะต้องนํารถยนต์และรถจักรยานยนต์ไปจดทะเบียนที่กรมการขนส่งทางบก กระทรวงคมนาคม ภายใน 6 เดือน นับตั้งแต่วันที่ออกใบรับรองการนําเข้า (แบบที่ 32 )
สําหรับการขายทอดตลาดในครั้งนี้ มีรถยนต์และรถจักรยานยนต์ยี่ห้อต่างๆนํามาร่วมประมูล จํานวน 300 คัน โดยรถยนต์ที่มีราคาเปิดประมูลสูงสุด ได้แก่ รถยนต์ยี่ห้อ FERRARI รุ่น CALIFORNIA T ปี 2015 เปิดประมูลในราคา 20.62 ล้านบาท (ลําดับที่ 153) ส่วนรถจักรยานยนต์ที่มีราคาเปิดประมูลสูงสุด ได้แก่รถจักรยานยนต์ยี่ห้อ HARLEY-DAVIDSON รุ่น ELECTRA GLIDE ปี 2013 เปิดประมูลด้วยราคา 620,000 บาท (ลําดับที่ 164) โดยรถยนต์และรถจักรยานยนต์ที่ประมูลได้ สามารถออกแบบที่ 32 และนําไปจดทะเบียนได้ เมื่อมีการปรับปรุงสภาพตามที่กรมการขนส่งทางบกกําหนด โดยจะต้องเป็นรถที่มีสมองกลครบถ้วนและต้องไม่มีสภาพเป็นรถยนต์จดประกอบ ทั้งนี้คาดว่าการขายทอดตลาดฯ ในครั้งนี้จะสามารถนํารายได้เข้ารัฐไม่ต่ํากว่า 500 ล้านบาท ซึ่งในปี 2559 ที่ผ่านมา กรมศุลกากรสามารถขายทอดตลาดรถยนต์และรถจักรยานยนต์ของกลางได้กว่า 424 ล้านบาท
รัฐบาลไทย-ข่าวทำเนียบรัฐบาล-สถานการณ์ของไวรัสโควิด-19 มีกี่ระยะ ?
วันจันทร์ที่ 16 มีนาคม 2563
สถานการณ์ของไวรัสโควิด-19 มีกี่ระยะ ?
ไวรัสโควิดมีกี่ระยะกันแน่ ?
Q : การประกาศสถานการณ์ของไวรัสโควิด-19 แบ่งเป็นกี่ระยะ และหมายถึงอะไร ??
A : ระยะที่ 1 พบผู้ติดเชื้อมาจากต่างประเทศ
ระยะที่ 2 มีการติดเชื้อในประเทศ ในวงจํากัด และคนภายในประเทศติดเชื้อจากผู้ที่ติดเชื้อมาจากต่างประเทศ
ระยะที่ 3 มีการแพร่ระบาดในประเทศ ซึ่งคนภายในประเทศติดเชื้อจากคนภายในประเทศกันเอง และแพร่กระจายอย่างรวดเร็ว
รัฐบาลไทย-ข่าวทำเนียบรัฐบาล-“กรมการแพทย์” เผยประสบการณ์ดูแลผู้ป่วยโควิด 19 ชี้มาเร็ว-รักษาเร็ว-หายเร็ว
วันจันทร์ที่ 11 พฤษภาคม 2563
“กรมการแพทย์” เผยประสบการณ์ดูแลผู้ป่วยโควิด 19 ชี้มาเร็ว-รักษาเร็ว-หายเร็ว
กรมการแพทย์ เผยประสบการณ์ การดูแลผู้ป่วยโควิด 19 จํานวน กว่า 200 ราย ชี้เข้ารับการรักษาเร็ว โอกาสหายเร็ว เตรียมถ่ายทอดองค์ความรู้บริหารทรัพยากรร่วมกันให้โรงพยาบาลทั่วประเทศ พร้อมขยายเตียงและหอผู้ป่วยวิกฤตหากพบการติดเชื้อเพิ่มขึ้นอีกเป็นจํานวนมาก
กรมการแพทย์ เผยประสบการณ์ การดูแลผู้ป่วยโควิด 19 จํานวน กว่า 200 ราย ชี้เข้ารับการรักษาเร็ว โอกาสหายเร็ว เตรียมถ่ายทอดองค์ความรู้บริหารทรัพยากรร่วมกันให้โรงพยาบาลทั่วประเทศ พร้อมขยายเตียงและหอผู้ป่วยวิกฤตหากพบการติดเชื้อเพิ่มขึ้นอีกเป็นจํานวนมาก
บ่ายวันนี้ (11 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณรงค์ อภิกุลวณิช รองอธิบดีกรมการแพทย์ กล่าวถึงประสบการณ์การดูแลรักษาผู้ป่วยโควิด 19 ของโรงพยาบาลสังกัดกรมการแพทย์ ว่า ที่ผ่านมาโรงพยาบาลสังกัดกรมการแพทย์ประสานความร่วมมือกับโรงเรียนแพทย์ โรงพยาบาลเอกชน สถาบันการแพทย์สังกัดกระทรวงกลาโหม ราชวิทยาลัยและสมาคมวิชาชีพที่เกี่ยวข้อง ตรวจคัดกรองตามเกณฑ์เฝ้าระวังและสอบสวนโรค ที่ผ่านมาได้ดูแลผู้ติดเชื้อในโรงพยาบาล ปัจจุบันยังนอนรักษาเพียง 12 ราย จากความร่วมมือที่เกิดขึ้นทําให้จํานวนเตียงในกรุงเทพฯ และปริมณฑล มีอยู่ถึง 2,263 เตียง เป็นเตียงผู้ป่วยวิกฤต (ไอซียู) 147 เตียง เป็นของรัฐ 72 เตียง เอกชน 75 เตียง สามารถขยายเพื่อรองรับการระบาดในระยะที่ 2 ภายใต้ความร่วมมือของประชาชนอย่างเข้มงวด โดยพร้อมที่จะถ่ายทอดองค์ความรู้เหล่านี้ไปยังโรงพยาบาลทั่วประเทศเพื่อเตรียมรับสถานการณ์ที่อาจมีผู้ป่วยเพิ่มขึ้นได้ต่อไปและเป็นที่น่ายินดีว่า ไม่พบบุคลากรติดเชื้อจากการดูแลผู้ป่วยโควิด 19
ด้านผศ.นพ.พจน์ อินทลาภาพร อายุรแพทย์โรคติดเชื้อ โรงพยาบาลราชวิถี กล่าวว่า จํานวนผู้ป่วยโควิด 19 ที่เข้ารับการรักษาอยู่ที่ 69 ราย รักษาหาย 64 ราย คิดเป็นร้อยละ 92.75 ทําให้ได้ประสบการณ์การรักษา โดยผู้ป่วยรายแรกของโรงพยาบาลราชวิถี อายุ 31 ปี เข้ามารับการรักษาเร็ว ได้รับยาฟาวิพิลาเวียร์ เพียง 3 วันพบว่าหายป่วย กรณีนี้สรุปได้ว่าอายุน้อยมารับการรักษาเร็วโอกาสหายสูง ตัวอย่างที่สอง เป็นผู้ป่วยชายอายุ 55 ปี ไม่มีโรคประจําตัว มีอาการไข้ถึง 13 วัน จึงมารักษา อีก 4 วันต่อมาเสียชีวิต ทําให้เห็นว่าอายุมากแม้ไม่มีโรคประจําตัวหากเข้ารับการรักษาช้าเสี่ยงต่อการเสียชีวิต ส่วนตัวอย่างที่สามเป็นเพศหญิงอายุ 57 ปี ติดเชื้อจากบุตรสาว 4 วันแรกที่เข้าโรงพยาบาลไม่มีอาการ ในวันที่ 5 เริ่มมีไข้ ปอดอักเสบ ได้รับการรักษาเร็วด้วยยาฟาวิพิลาเวียร์ ต่อมาหายป่วย บทเรียนการรักษาโควิด 19 ทําให้เห็นว่า ยาฟาวิพิลาเวียร์ช่วยในการรักษาปอดอักเสบได้ และเมื่อมีอาการป่วยต้องรีบเข้ารับการรักษาจึงจะมีโอกาสหายสูง
ด้านพญ.เปี่ยมลาภ แสงสายัณห์ หัวหน้ากลุ่มงานอายุรกรรมปอด สถาบันโรคทรวงอก กรมการแพทย์ กล่าวว่า สถาบันโรคทรวงอกให้ความสําคัญการป้องกันการติดเชื้อในบุคลากรทางการแพทย์ จึงเริ่มต้นการแยกพื้นที่การตรวจรักษาผู้ป่วยโควิด 19 การจัดหอพักผู้ป่วยความดันลบ โดยนําความรู้จากการรักษาผู้ป่วยวัณโรคมาประยุกต์ใช้ ทําให้รับมือการรักษาได้เป็นอย่างดี
***************************************11 พฤษภาคม 2563
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดคูหาสวรรค์วรวิหาร กรุงเทพมหานคร
วันพุธที่ 6 พฤศจิกายน 2562
พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดคูหาสวรรค์วรวิหาร กรุงเทพมหานคร
พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดคูหาสวรรค์วรวิหาร กรุงเทพมหานคร
พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้กระทรวงทรัพยากรธรรมชาติและสิ่งแวดล้อม ถวายผ้าพระกฐินพระราชทาน ณ วัดคูหาสวรรค์วรวิหาร กรุงเทพมหานคร
วันที่1 พ.ย. 62เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีถวายผ้าพระกฐินพระราชทานกระทรวงทรัพยากรธรรมชาติและสิ่งแวดล้อม ประจําปี 2562 นําคณะผู้บริหารระดับสูง หัวหน้าส่วนราชการ ข้าราชการ พนักงาน เจ้าหน้าที่ในสังกัดกระทรวงฯ ตลอดจนพุทธศาสนิกชน ร่วมถวายผ้าพระกฐินพระราชทาน และร่วมปวารณาถวายจตุปัจจัย โดยเสด็จพระราชกุศล ณ วัดคูหาสวรรค์วรวิหาร กรุงเทพมหานคร โดยมียอดเงินถวาย จํานวน 1,453,713 บาท (หนึ่งล้านสี่แสนห้าหมื่นสามพันเจ็ดร้อยสิบสามบาทถ้วน) ซึ่งทางกระทรวงทรัพยากรธรรมชาติและสิ่งแวดล้อม ขอขอบพระคุณผู้มีจิตศรัทธาทุกท่านที่ได้ร่วมทําบุญมหากุศลในครั้งนี้
วัดคูหาสวรรค์วรวิหาร เป็นพระอารามหลวงชั้นตรี ชนิดวรวิหาร สังกัดมหานิกาย ตั้งอยู่ริมคลองบางกอกใหญ่ แขวงคูหาสวรรค์ เขตภาษีเจริญ กรุงเทพมหานคร เดิมเรียกชื่อว่า "วัดศาลาสี่หน้า" เป็นวัดโบราณสร้างตั้งแต่ครั้งกรุงศรีอยุธยายังเป็นราชธานี แต่ไม่ปรากฏหลักฐานว่าใครเป็นผู้สร้าง สิ่งที่ยังคงหลงเหลือและแสดงความเป็นสิ่งของสมัยกรุงศรีอยุธยา คือ “ลายหน้าบันสลักไม้ทั้งด้านหน้าและด้านหลังของพระอุโบสถ ปีกของหน้าบันเล็กตามหลังคาลดชั้นอีกด้านละสองปีก เป็นฝีมือช่างสมัยกรุงศรีอยุธยา" ต่อมาพระบาทสมเด็จพระพุทธยอดฟ้าจุฬาโลกมหาราช ทรงสถาปนาให้เป็นพระอารามหลวงชั้นตรี ชนิดวรวิหาร พร้อมทั้งเปลี่ยนนามวัดเป็น วัดคูหาสวรรค์วรวิหาร แต่ตามหลักฐานรับรองสภาพวัดของ กองพุทธศาสนสถาน สํานักงานพระพุทธศาสนาแห่งชาติ ปรากฏว่าตั้งวัดและรับวิสุงคามสีมา เมื่อ พ.ศ. 2320
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานมอบรางวัลให้กับนักศึกษาที่ชนะการแข่งขัน Line Challenge Developer
วันอังคารที่ 18 ธันวาคม 2561
รมว.กระทรวงดิจิทัลฯ เป็นประธานมอบรางวัลให้กับนักศึกษาที่ชนะการแข่งขัน Line Challenge Developer
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานมอบรางวัลให้กับนักศึกษาที่ชนะการแข่งขัน Line Challenge Developer เมื่อวันที่ 17 ธันวาคม 2561 ณ อาคารเกษรทาวเวอร์ สํานักงาน LINE ประเทศไทย กรุงเทพฯ ทั้งนี้ LINE Challenge Developer เป็นการแข่งขันด้านซอฟต์แวร์ที่ LINE ประเทศไทย และสถาบันเทคโนโลยีนานาชาติสิรินธร (SIIT) ร่วมมือกัน เพื่อพัฒนาและส่งเสริมเยาวชนที่มีทักษะด้านเทคโนโลยีเกี่ยวกับซอฟต์แวร์ โดยทีมนักศึกษาผู้ชนะจะได้เงินรางวัลรวมกว่า 1 ล้านบาท พร้อมโอกาสเดินทางไปเยี่ยมชมสํานักงานใหญ่ LINE ณ ประเทศเกาหลี เพื่อพบปะพูดคุยและแลกเปลี่ยนความรู้กับนักพัฒนาจากทีมงานระดับโลก ซึ่งมีผู้ผ่านเข้ารอบทั้งสิ้น 9 ทีม สําหรับทีมที่ชนะเลิศ ได้แก่ ทีม Line Education Square เสนอผลงานการจัดการคอร์สเรียนแบบครบวงจร เพื่อประโยชน์กับทั้งอาจารย์และนักศึกษา รวมถึงระบบพิสูจน์ตัวตนด้วยเทคโนโลยี blockchain ซึ่งการจัดการแข่งขันในครั้งนี้ ถือเป็นจุดเริ่มต้นที่ดีในการส่งเสริมเยาวชนไทยให้พร้อมรับมือกับเทคโนโลยี และพร้อมกับการทํางานจริงในอนาคต รวมถึงกระตุ้นให้เยาวชนที่สนใจ มีฝีมือด้านเทคโนโลยีให้ก้าวหน้า และสามารถสร้างนวัตกรรมใหม่ที่เป็นประโยชน์กับประเทศได้
**********************
รัฐบาลไทย-ข่าวทำเนียบรัฐบาล-กระทรวงเกษตรฯ เร่งฟื้นฟูสภาพน้ำหลังน้ำลด พร้อมให้คำปรึกษาแก้ปัญหาดิน
วันจันทร์ที่ 23 มกราคม 2560
กระทรวงเกษตรฯ เร่งฟื้นฟูสภาพน้ําหลังน้ําลด พร้อมให้คําปรึกษาแก้ปัญหาดิน
กระทรวงเกษตรฯ เร่งฟื้นฟูสภาพน้ําหลังน้ําลดด้วย พด.6 ในพื้นที่น้ําท่วมขังเป็นเวลานาน พร้อมให้คําปรึกษาแก้ปัญหาดิน หวังบรรเทาความเดือดร้อนประชาชน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ ได้สั่งการให้หน่วยงานทุกหน่วยของกระทรวงเกษตร ฟื้นฟูพื้นที่ประสบอุทกภัยภาคใต้ โดยจัดเป็นแผนงานเร่งด่วน ระยะกลาง ระยะยาว เพื่อขอรับการสนับสนุนงบประมาณจากงบกลาง ที่จะมีการนําเสนอต่อที่ประชุมคณะรัฐมนตรี หรือ ครม. ในสัปดาห์นี้ ทั้งนี้ ได้มอบหมายให้ทุกหน่วยงานทําการช่วยเหลือและฟื้นฟู พื้นที่ที่ประสบปัญหาอุทกภัยภาคใต้ โดยให้ดําเนินงานทันที เพื่อลดความเดือดร้อนของเกษตรกรและประชาชนให้เหลือน้อยที่สุด โดยเฉพาะการฟื้นฟูหลังน้ําลด และการบําบัดน้ําเน่าเสียที่เกิดจากน้ําท่วมขังเป็นระยะเวลานานก่อให้เกิดกลิ่นเหม็นและกระทบต่อสุขภาพประชาชน
ด้านนายสุรเดช เตียวตระกูล อธิบดีกรมพัฒนาที่ดิน เปิดเผยว่า จากข้อสั่งการของรัฐมนตรีว่าการกระทรวงเกษตรและสหกรณ์ กรมพัฒนาที่ดินได้ติดตามและสํารวจพื้นที่น้ําท่วมขัง เพื่อเร่งดําเนินการแจกจ่ายสารเร่งซุปเปอร์ พด. 6 ซึ่งเป็นผลิตภัณฑ์จุลินทรีย์ที่ใช้ผลิตเป็นสารบําบัดน้ําเสีย และขจัดกลิ่นเหม็น ซึ่งกรมพัฒนาที่ดินได้เตรียมสารเร่งซุปเปอร์ พด. 6 แล้วจํานวนกว่า 100,000 ซอง โดยให้เจ้าหน้าที่ของสถานีพัฒนาที่ดิน และ หมอดินอาสานําไปผลิตเป็นสารบําบัดน้ําเสียและขจัดกลิ่นเหม็น แจกจ่ายให้ประชาชน นําไปเทลงในบริเวณน้ําท่วมขัง โดยขณะนี้ได้มีการแจกจ่ายสารเร่งซุปเปอร์พด. 6 จํานวนกว่า 60,000 ซอง ในพื้นที่จังหวัด กระบี่ ชุมพร สงขลา ตรัง พังงา นครศรีธรรมราช พัทลุง และสุราษฎร์ธานี นอกจากนี้ได้จัดเจ้าหน้าที่สถานีพัฒนาที่ดิน หมอดินอาสา เพื่อให้คําปรึกษาแก่เกษตรกรในการฟื้นฟูและแก้ปัญหาดินหลังน้ําลด
สําหรับ สารเร่งซุปเปอร์ พด. 6 เป็นเชื้อจุลินทรีย์ที่มีคุณสมบัติในการเพิ่มประสิทธิภาพการหมักเศษอาหารในสภาพที่ไม่มีออกซิเจน และย่อยสลายสารอินทรีย์ เพื่อผลิตสารบําบัดน้ําเสีย ขจัดกลิ่นเหม็นและกําจัดลูกน้ํายุงรําคาญ โดย 1 ซอง สามารถผลิตเป็นสารบําบัดน้ําเสีย และขจัดกลิ่นเหม็นได้ 50 ลิตร เพื่อนําไปเทลงในบริเวณน้ําท่วมขัง หรือ แหล่งน้ําที่มีกลิ่นเหม็น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ให้ทูตเม็กซิโก เข้าพบในโอกาสเข้ารับหน้าที่และหารือความร่วมมือด้านอุตสาหกรรมไทย-เม็กซิโก
วันจันทร์ที่ 2 เมษายน 2561
รัฐมนตรี ก.อุตฯ ให้ทูตเม็กซิโก เข้าพบในโอกาสเข้ารับหน้าที่และหารือความร่วมมือด้านอุตสาหกรรมไทย-เม็กซิโก
รัฐมนตรี ก.อุตฯ ให้ทูตเม็กซิโก เข้าพบในโอกาสเข้ารับหน้าที่และหารือความร่วมมือด้านอุตสาหกรรมไทย-เม็กซิโก
วันนี้ (2 เมษายน 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายไฆเม บีร์กิลิโอ นัวลาร์ต ซานเชซ เอกอัครราชทูตสหรัฐเม็กซิโกประจําประเทศไทย และคณะเข้าพบ ในโอกาสเข้ารับหน้าที่และหารือความร่วมมือด้านอุตสาหกรรมไทย-เม็กซิโก ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-SME D Bank ผนึก Shopee ร่วมฉลองเทศกาล 7.7 ช้อปฝ่าวิกฤตโควิด-19 ดึง 139 ร้านค้า SMEs ของดีทั่วไทยขายสินค้าออนไลน์เสิร์ฟถึงมือผู้บริโภค [กระทรวงการคลัง]
วันพุธที่ 8 กรกฎาคม 2563
SME D Bank ผนึก Shopee ร่วมฉลองเทศกาล 7.7 ช้อปฝ่าวิกฤตโควิด-19 ดึง 139 ร้านค้า SMEs ของดีทั่วไทยขายสินค้าออนไลน์เสิร์ฟถึงมือผู้บริโภค [กระทรวงการคลัง]
SME D Bank ผนึก Shopee ร่วมฉลองเทศกาล 7.7 ช้อปฝ่าวิกฤตโควิด-19 ดึง 139 ร้านค้า SMEs ของดีทั่วไทยขายสินค้าออนไลน์เสิร์ฟถึงมือผู้บริโภค
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ Shopee ผู้นําแพลตฟอร์มอีคอมเมิร์ชในเอเชียตะวันออกเฉียงใต้และไต้หวัน จัดแคมเปญรับนักช้อปปิ้งตัวยง ภายใต้ชื่อ“ช้อปฝ่าวิกฤตโควิด-19 กับ SME D Bank” ระหว่างวันที่ 7-14 กรกฎาคม 2563 เพื่อช่วยเหลือลูกค้าธนาคารและผู้ประกอบการเอสเอ็มอี ที่ผ่านการเข้าร่วมอบรมพัฒนาศักยภาพธุรกิจกับธนาคารกว่า 139 ร้านค้า ให้มีช่องทางขายสินค้าบนโลกออนไลน์ เช่น เสื้อผ้า, เครื่องสําอาง, เครื่องประดับ อาหารและเครื่องดื่ม ยกขบวนพร้อมเสิร์ฟสินค้าให้กับผู้บริโภคได้เลือกช้อปอย่างจุใจ ซึ่งช่วยสร้างรายได้ เพิ่มยอดขายให้กับผู้ประกอบการเอสเอ็มอีเพื่อฟื้นฟูเศรษฐกิจและช่วยเหลือผู้ประกอบการในวิกฤตการณ์ Covid-19 นี้พิเศษ! รับส่วนลด 50 บาททันทีเมื่อช้อปครบ 250 บาทในทุกร้านค้าที่เข้าร่วมแคมเปญฯจํานวนจํากัดเพียง 200 สิทธิ์เท่านั้น สนใจรายละเอียดและรับส่วนลดได้ที่www.shopee.co.th/smedbank
ทั้งนี้ พบกับไฮไลท์สุดยอดสินค้า SMEs ของดีทั่วไทย ไม่ว่าจะเป็น ฐิภูตา กล้วยตากกล้วยน้ําว้าเสียบไม้หวานน้อย ทานง่ายไม่เลอะมือ การันตรีมาตรฐาน OTOP 5 ดาว Maxvalued มะขามดีท๊อกซ์ อาหารเสริมเพื่อสุขภาพ Rukbatik ผ้าคลุมไหล่ พันคอไหมบาติกสีธรรมชาติ ลวดลายไม่ซ้ําใคร จากภูมิปัญญาไทยผสมนวัตกรรมสมัยใหม่ Sury Shop ที่นําผ้าไหมและผ้าไทยมาแปรรูป เป็นของใช้และของพรีเมี่ยม ด้วยงานแฮนด์เมดที่มีเอกลักษณ์และและความโดดเด่นเฉพาะตัว และ Chinhuaheng โสมอเมริกาและเห็ดหลินจือสกัด เพื่อสุขภาพที่ดีจากภายในสู่ภายนอก ซึ่งได้รับการตอบรับที่ดีจากผู้บริโภค ทั้งในประเทศและต่างประเทศ แคมเปญดี ๆ แบบนี้ห้ามพลาด
รัฐบาลไทย-ข่าวทำเนียบรัฐบาล-นายกรัฐมนตรีสั่งติดตามดีเปรสชั่นคาจิกิ พร้อมลงพื้นที่ให้กำลังใจผู้ประสบภัยจังหวัดพิษณุโลกและสุโขทัย
วันอังคารที่ 3 กันยายน 2562
นายกรัฐมนตรีสั่งติดตามดีเปรสชั่นคาจิกิ พร้อมลงพื้นที่ให้กําลังใจผู้ประสบภัยจังหวัดพิษณุโลกและสุโขทัย
นายกรัฐมนตรีแถลงแก่สื่อมวลชนภายหลังการประชุมคณะรัฐมนตรี
วันนี้ (3 ก.ย. 62) เวลา 14.00 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชนภายหลังการประชุมคณะรัฐมนตรี
นายกรัฐมนตรีกล่าวถึงการเตรียมความพร้อมของรัฐบาลรับมือสถานการณ์ดีเปรสชั่นคาจิกิ โดยสั่งการให้ทุกหน่วยงาน บูรณาการงานเพื่อแก้ปัญหาและบรรเทาความเดือดร้อนของประชาชนที่ได้รับผลกระทบจากอุทกภัย ย้ําให้กรมอุตุนิยมวิทยาแจ้งเตือนประชาชนเป็นระยะ กระทรวงมหาดไทย กองทัพ กรมชลประทาน กระทรวงสาธารณสุข ติดตามสถานการณ์ เตรียมพร้อมรับมือช่วยเหลือประชาชนให้ทันท่วงที สั่งให้มีการปรับแผนการระบายน้ําเพื่อให้เกิดผลกระทบน้อยที่สุด แม้จุดศูนย์กลางพายุจะไม่เข้าประเทศไทยโดยตรง แต่ยังคงทําให้เกิดฝนตกหนักในพื้นที่ภาคเหนือ ภาคตะวันออก ภาคตะวันออกเฉียงเหนือ ภาคใต้ ซึ่งในวันพรุ่งนี้ ตนเองจํานําคณะลงพื้นที่จังหวัดพิษณุโลกและสุโขทัย เพื่อติดตามสถานการณ์ พร้อมให้กําลังใจผู้ประสบภัยด้วย
ทั้งนี้ รัฐบาลพร้อมที่จะเยียวยาผู้ที่ประสบภัยในทุกมิติ โดยเฉพาะพื้นที่เกษตรกรรม ย่านธุรกิจ สถานที่ราชการ โรงพยาบาลโดยมอบหมายให้กระทรวงกลาโหมและกระทรวงคมนาคม เร่งเข้าไปคลี่คลายสถานการณ์เปิดเส้นทางคมนาคมให้ใช้งานได้เป็นปกติโดยเร็ว
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋”ลงพื้นที่อยุธยา ขยายเครือข่าย ม.40 เข้าถึงแรงงานอิสระ มีหลักประกันที่มั่นคง
วันพุธที่ 17 ตุลาคม 2561
“บิ๊กอู๋”ลงพื้นที่อยุธยา ขยายเครือข่าย ม.40 เข้าถึงแรงงานอิสระ มีหลักประกันที่มั่นคง
รมว.แรงงาน ลงพื้นที่ จ.พระนครศรีอยุธยา สร้างความรับรู้ความเข้าใจ ตามโครงการ “หนึ่งตําบล หนึ่งหมู่บ้าน ประกันสังคมถ้วนหน้า” ให้แรงงานอิสระเข้าถึงหลักประกันทางสังคม มีความมั่นคงในชีวิต
เมื่อวันที่ 17 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ลงพื้นที่บันทึกเทปรายการเดินหน้าประเทศไทย โครงการ “หนึ่งตําบล หนึ่งหมู่บ้าน ประกันสังคมถ้วนหน้า สู่ตําบลรางจรเข้” ณ ต.รางจรเข้ อ.เสนา จ.พระนครศรีอยุธยา โดยกล่าวว่า กระทรวงแรงงานให้ความสําคัญและมุ่งมั่นที่จะผลักดันนโยบายด้านแรงงานต่าง ๆ ทั้งการให้แรงงานอิสระเข้าถึงหลักประกันทางสังคม เพื่อสร้างความเป็นธรรมและเท่าเทียมแก่แรงงานทุกภาคส่วน ให้มีหลักประกันที่มั่นคงในการดํารงชีวิต โดย รมว.แรงงานได้กําชับให้สํานักงานประกันสังคมสร้างเครือข่าย ผลักดันให้เกิดการประกันสังคมถ้วนหน้า ตามโครงการ “หนึ่งตําบล หนึ่งหมู่บ้าน ประกันสังคมถ้วนหน้า” เพื่อรณรงค์ประชาสัมพันธ์ให้แรงงานอิสระในชุมชนสมัครเป็นผู้ประกันตนตามมาตรา 40 โดยการรณรงค์สร้างความรับรู้ ความเข้าใจ ตั้งแต่ 1 ต.ค. 60 - 30 ก.ย.62 โดยมีเป้าหมายจํานวนทั้งสิ้น 1 ล้านคน
พล.ต.อ.อดุลย์ฯ กล่าวต่อว่า กระทรวงแรงงาน โดยสํานักงานประกันสังคมได้จัดเจ้าหน้าที่เพื่อลงพื้นที่สร้างความรับรู้ความเข้าใจแก่แรงงานอิสระในชุมชนได้สมัครใจเป็นผู้ประกันตนตามมาตรา 40 เพื่อให้แต่ละอําเภอ ตําบล หมู่บ้าน เป็นเครือข่ายประกันสังคม ซึ่งจากการลงพื้นที่ในในครั้งนี้ มีหมู่บ้านที่มีลูกบ้านสมัครเป็นผู้ประกันตนตามมาตรา 40 ครบถ้วน 100% จํานวน 3 หมู่บ้าน ได้แก่ หมู่บ้านปลายนาเหนือ หมู่ที่ 1 หมู่บ้านปลายนาเหนือ หมู่ที่ 3 และหมู่บ้านปลายนาเหนือ หมู่ที่ 5 ซึ่งจะทําให้สามารถสร้างหลักประกันคุ้มครองแก่แรงงานผู้ประกอบอาชีพอิสระอย่างทั่วถึงตามนโยบาย “หนึ่งตําบล หนึ่งหมู่บ้าน ประกันสังคมถ้วนหน้า” ทั้งนี้ จึงขอเชิญชวนแรงงานนอกระบบที่สนใจ สมัครเป็นผู้ประกันตนตามมาตรา 40 ได้ที่สํานักงานประกันสังคมกรุงเทพมหานครพื้นที่/จังหวัด/สาขา ทั่วประเทศ โดยใช้บัตรประจําตัวประชาชนในการสมัคร ติดต่อสอบถามข้อมูลเพิ่มเติมได้สายด่วนกระทรวงแรงงาน 1506 ทุกวันไม่เว้นวันหยุดราชการ
นอกจากนี้ ภายในงานยังมีการออกบูธให้บริการของหน่วยงานในสังกัดกระทรวงแรงงาน อาทิ กรมการจัดหางาน การรับสมัครผู้รับงานไปทําที่บ้าน กรมพัฒนาฝีมือแรงงาน การบริการซ่อมแซมอุปกรณ์เครื่องใช้ไฟฟ้า บริการซ่อมแซมจักรยานยนต์ บริการเปลี่ยนถ่ายน้ํามันเครื่อง การรับสมัครฝึกอาชีพ กรมสวัสดิการและคุ้มครองแรงงาน บริการให้คําปรึกษาด้านกฎหมายแรงงาน สํานักงานประกันสังคม รับสมัครผู้ประกันตนมาตรา 40 บริการให้คําปรึกษาและตรวจสอบสิทธิประโยชน์ประกันสังคม และสํานักงานปลัดกระทรวงแรงงาน บริการให้ความรู้ด้านการคุ้มครองแรงงานนอกระบบ เป็นต้น
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
สํานักงานประกันสังคม - ข้อมูล/
17 ตุลาคม 2561